Tornen els dimecres de lectura a la Biblioteca Infantil
2025-07-24

Comptant en cada sessió amb la participació de nombroses famílies i xiquets i xiquetes que comencen a tindre contacte amb la lectura, tornen a l’abril les vesprades de “Jo et conte” a la Biblioteca infantil de Burjassot.

Este projecte de lectura en veu alta, posat en marxa fa uns mesos, està sent tot un èxit de participació i, cada dimecres, reuneix en la Biblioteca a desenes de xicotetes i xicotets lectors al costat dels seus familiars per a conéixer noves lectures, familiaritzar-se amb l’espai i començar a crear el seu hàbit lector.

A l’abril, les sessions seran els dies 10, 17 i 24 a partir de les 18.00 hores.

Quan els més menuts encara no saben llegir, gaudixen molt escoltant contes. Mares, pares, iaios i iaies i altres acompanyants adults participen en l’activitat sent l’altaveu de lectura per a tots ells o bé el seu punt de suport per als quals estan començant a conéixer el món de la lectura.